**บทที่ 5**

**สรุป อภิปรายผล และข้อเสนอแนะ**

การพัฒนากิจกรรมการเรียนรู้ทักษะปฏิบัติเรื่องฟ้อนเตี้ย กลุ่มสาระการเรียนรู้ศิลปะ สำหรับนักเรียนชั้นมัธยมศึกษาปีที่ 2 มีจุดประสงค์เพื่อ 1) พัฒนากิจกรรมการเรียนรู้ทักษะปฏิบัติเรื่องฟ้อนเตี้ย กลุ่มสาระการเรียนรู้ศิลปะสำหรับนักเรียนชั้นมัธยมศึกษาปีที่ 2 ที่มีประสิทธิภาพตามเกณฑ์ 80/80 2) หาค่าดัชนีประสิทธิผลของกิจกรรมการเรียนรู้ทักษะปฏิบัติเรื่องฟ้อนเตี้ย กลุ่มสาระการเรียนรู้ศิลปะ สำหรับนักเรียนชั้นมัธยมศึกษาปีที่ 2 3) ศึกษาทักษะปฏิบัติการฟ้อนเตี้ยของนักเรียน กลุ่มสาระการเรียนรู้ศิลปะ สำหรับนักเรียนชั้นมัธยมศึกษาปีที่ 2 และ 4) ศึกษาความพึงพอใจของนักเรียนที่มีต่อการเรียนด้วยกิจกรรมการเรียนรู้ทักษะปฏิบัติการฟ้อนเตี้ย กลุ่มสาระการเรียนรู้ศิลปะ สำหรับนักเรียนชั้นมัธยมศึกษาปีที่ 2 กลุ่มเป้าหมายหลัก คือ นักเรียนชั้นมัธยมศึกษาปีที่ 2/1 โรงเรียนเทศบาลสวนสนุก สังกัดสำนักการศึกษาเทศบาลนครขอนแก่น จำนวน 1 ห้อง จำนวน 40 คน ได้จากการสุ่มแบบเจาะจง เพราะเป็นนักเรียนที่เรียนในภาคเรียนนี้ สาระที่ใช้เป็นหน่วยทดลอง คือ สาระการเรียนรู้ศิลปะ (นาฏศิลป์) สาระที่ 3 สาระนาฏศิลป์ การฟ้อนเตี้ย ตามสาระตัวชี้วัดและสาระการเรียนรู้แกนลาง ระดับชั้นมัธยมศึกษาปีที่ 2 ประกอบด้วยหน่วยการเรียนรู้ทั้งหมดมี 12 แผนการเรียนรู้ 12 ชั่วโมง เวลาที่ใช้ในวิจัย ภาคเรียนที่ 1 ปีการศึกษา 2558 ณ โรงเรียนเทศบาลสวนสนุก สำนักการศึกษาเทศบาลนครขอนแก่น จังหวัดขอนแก่น เก็บรวบรวมข้อมูลโดยใช้แบบทดสอบก่อนเรียนหลังเรียน และแบบสอบถามความพึงพอใจต่อการเรียนรู้ และนำมาวิเคราะห์โดยใช้สถิติพื้นฐาน ค่าเฉลี่ย และค่าส่วนเบี่ยงเบนมาตรฐาน

**5.1 สรุปผลการวิจัย**

ผลการศึกษาพอสรุปได้ ดังนี้

5.1.1 การพัฒนากิจกรรมการเรียนรู้ทักษะปฏิบัติเรื่องฟ้อนเตี้ย กลุ่มสาระการเรียนรู้ศิลปะ สำหรับนักเรียนชั้นมัธยมศึกษาปีที่ 2 ที่พัฒนาขึ้นมีประสิทธิภาพเท่ากับ 89.11/88.75 เป็นไปตามเกณฑ์ 80/80 ที่ตั้งไว้

5.1.2 ค่าดัชนีประสิทธิผลของการพัฒนากิจกรรมการเรียนรู้ทักษะปฏิบัติการฟ้อนเตี้ย กลุ่มสาระการเรียนรู้ศิลปะ สำหรับนักเรียนชั้นมัธยมศึกษาปีที่ 2 มีค่าเท่ากับ 0.77 แสดงว่านักเรียนมีความ ก้าวหน้าทางการเรียนคิดเป็นร้อยละ 77

5.1.3 ทักษะปฏิบัติเรื่องฟ้อนเตี้ยมีค่าเท่ากับ 10.20 คิดเป็นร้อยละ 51.00 และคะแนนสอบหลังเรียน มีค่าเท่ากับ 17.75 คิดเป็นร้อยละ 88.75 แสดงว่า นักเรียนโดยรวมที่เรียนกิจกรรมการเรียนรู้ทักษะปฏิบัติเรื่องฟ้อนเตี้ย มีความก้าวหน้าทางการเรียนรู้มากขึ้น

5.1.4 ความพึงพอใจของนักเรียนที่มีต่อการพัฒนากิจกรรมการเรียนรู้ทักษะปฏิบัติเรื่องฟ้อนเตี้ย กลุ่มสาระการเรียนรู้ศิลปะ สำหรับนักเรียนชั้นมัธยมศึกษาปีที่ 2 ส่งผลให้นักเรียนเกิดความพึงพอใจในการเรียนอยู่ในระดับที่มาก มีค่าเฉลี่ยเท่ากับ (= 3.83, S.D. = 0.77)

**5.2 อภิปรายผล**

ผลการพัฒนาชุดกิจกรรมการเรียนรู้ทักษะปฏิบัติ เรื่องฟ้อนเตี้ย กลุ่มสาระการเรียนรู้ศิลปะ สำหรับนักเรียนชั้นมัธยมศึกษาปีที่ 2โรงเรียนเทศบาลสวนสนุก พบประเด็นที่น่าสนใจสามารถมาอภิปรายผลได้ดังนี้

5.2.1 ประสิทธิภาพของกิจกรรมการเรียนรู้ทักษะปฏิบัติ เรื่องฟ้อนเตี้ย กลุ่มสาระการเรียนรู้ศิลปะ สำหรับนักเรียนชั้นมัธยมศึกษาปีที่ 2โรงเรียนเทศบาลสวนสนุก มีค่าเท่ากับ 89.11/88.75 หมายความว่า คะแนนเฉลี่ยระหว่างเรียน เท่ากับร้อยละ 89.11 ของคะแนนเต็ม และคะแนนเฉลี่ยจากคะแนนหลังเรียนด้วยกิจกรรมของนักเรียนเท่ากับร้อยละ 88.75 ของคะแนนเต็ม แสดงว่าประสิทธิภาพของการพัฒนากิจกรรมการเรียนรู้ สูงกว่าเกณฑ์ 80/ 80 ที่ตั้งไว้ ซึ่งสอดคล้องกับงานวิจัย ของกัญญาวีร์ เปี้ยนสีทอง. (2557, น. 103) ได้ศึกษาการพัฒนาผลสัมฤทธิ์และทักษะการปฏิบัติท่ารำเพลงฟ้อนเงี้ยวโดยใช้กระบวนการจัดการเรียนการสอนแบบกลุ่มร่วมมือ (Cooperative Learning) ของชั้นประถมศึกษาปีที่ 5 ผลวิจัยพบว่า 1) ผลสัมฤทธิ์ทางการเรียนของนักเรียนภายหลังได้รับการจัด การเรียนรู้แบบกลุ่มร่วมมือ (Cooperative Learning) สูงกว่าก่อนเรียน โดยรวมก่อนเรียนมีคะแนนเฉลี่ยร้อยละ 48.46 หลังเรียนมีคะแนนเฉลี่ยร้อยละ 89.81 และมีคะแนนเฉลี่ยเพิ่มขึ้นคิดเป็นร้อยละ 41.35 2) ความสามารถในการราฟ้อนเงี้ยว เมื่อแยกพิจารณารายด้าน นักเรียนมีคะแนนด้านการเตรียม ความพร้อม เฉลี่ยร้อยละ 95.38 ด้านความถูกต้องของท่ารำเฉลี่ยร้อยละ 89.23 ด้านความพร้อมเพรียง เฉลี่ยร้อยละ 89.23 ด้านการแก้ปัญหา ร้อยละ 93.85 ซึ่งคะแนนโดยรวมคิดเป็น ร้อยละ 91.92 แสดงว่านักเรียนมีสามารถในการรำฟ้อนเงี้ยวสูงขึ้นภายหลังการจัดการเรียนการสอนแบบกลุ่มร่วมมือ (Cooperative Learning) สอดคล้องกับสมมุติฐานที่ตั้งไว้

5.2.2 ค่าดัชนีประสิทธิผลขอการพัฒนากิจกรรมการเรียนรู้ทักษะปฏิบัติการฟ้อนเตี้ย กลุ่มสาระ การเรียนรู้ศิลปะ สำหรับนักเรียนชั้นมัธยมศึกษาปีที่ 2 มีค่าเท่ากับ 0.77 ซึ่งแสดงว่า นักเรียนที่ได้เรียนรู้ ทักษะการปฏิบัติการฟ้อนเตี้ย มีผลการเรียนรู้เปลี่ยนแปลงสูงขึ้นมีความก้าวหน้าทางการเรียนคิดเป็นร้อยละ 77 เนื่องจากการเรียนการสอนที่เน้นกิจกรรมกลุ่มและการฝึกปฏิบัติจริงทำให้ผู้เรียนมีการแลกเปลี่ยนความคิดประสบการณ์ระหว่างผู้เรียนกับผู้เรียนและผู้เรียนกับครูผู้สอน ส่งผลให้ผู้เรียนสามารถรับความรู้ได้ทั้งทางตรงและทางอ้อม ความรู้หรือเนื้อหาสาระของการศึกษามีความครอบคลุมทั้งทางด้านความรู้ทางวิชาการ ทักษะการปฏิบัติ รวมทั้งมีส่วนร่วมในกิจกรรมการเรียนการสอนเป็นอย่างดี กล่าวคือเป็นการเรียนรู้ที่เกิดจากการปฏิบัติฝึกฝนจนเกิดความชำนาญ รวมทั้งการเรียนรู้จากภูมิปัญญาท้องถิ่น นำนักเรียนไปเรียนที่แหล่งเรียนรู้ ซึ่งสอดคล้องกับผลงานวิจัยของ กรลักษณ์ สาลีผลิน (2550, น. 86-106) ได้ศึกษาการเปรียบเทียบความรู้และทักษะปฏิบัติ เรื่อง เพลงอีแซว ของนักเรียนชั้นประถมศึกษาปีที่ 6 โรงเรียนเทศบาล 3 วัดไชนารส สังกัดเทศบาลเมืองสุพรรณบุรี ภาคเรียนที่ 1 ปีการศึกษา 2549 รวมทั้งสิ้น 72 คน จํานวน ห้องเรียน 2 ห้องผลการวิจัยพบว่า ความรู้เรื่องเพลงอีแซว ของนักเรียนกลุ่มทดลองที่ได้รับการ จัดการเรียนรู้แบบบูรณาการ มีความแตกต่างกับกลุ่มควบคุมที่ได้รับการจัดการเรียนรู้ แบบปกติอย่าง มีนัยสําคัญทางสถิติที่ระดับ .01 โดยที่กลุ่มทดลองที่ได้รับการจัดการเรียนรู้แบบบูรณาการ มีค่าเฉลี่ย สูงกว่าค่าเฉลี่ยของกลุ่มควบคุมที่ได้รับการจัดการเรียนรู้แบบปกติ ทักษะปฏิบัติ เรื่อง เพลงอีแซว ของนักเรียนกลุ่มทดลองที่ได้รับการจัดการเรียนรู้แบบบูรณาการ มีความแตกต่างกับกลุ่มควบคุมที่ได้รับ การเรียนรู้แบบบูรณา

5.2.3 กิจกรรมการเรียนรู้ทักษะปฏิบัติ เรื่องฟ้อนเตี้ย กลุ่มสาระการเรียนรู้ศิลปะ สำหรับนักเรียน ชั้นมัธยมศึกษาปีที่ 2โรงเรียนเทศบาลสวนสนุก ที่ผู้วิจัยสร้างขึ้น ได้สร้างตามหลักการสร้างกิจกรรมการเรียนรู้ของ ชัยยงค์ พรหมวงศ์ (2545) ที่เสนอแนะกรอบทางด้าน เนื้อหา วัตถุประสงค์ กิจกรรมให้เลือกหลากหลาย วัสดุประกอบการเรียน แบบทดสอบ กิจกรรมสำรอง กิจกรรมเพิ่มเติม คำชี้แจงวิธีใช้กิจกรรม วิธีการสอน และสื่อในการจัดกิจกรรมการเรียนการสอน ในแบบฝึกกิจกรรมที่ผู้วิจัยสร้างขึ้น เป็นกิจกรรมที่แตกต่างจากการสอนในบทเรียนปกติ เหมาะสมกับวัย นักเรียนปฏิบัติตามกิจกรรม และเกิดความเข้าใจ มีพัฒนาการทางการเรียนรู้ เกิดทักษะ สามารถนำไปประยุกต์ใช้ในชีวิตประจำวันได้ จากการวิจัย พบว่า นักเรียนมีคะแนนสอบก่อนเรียนจากการใช้การพัฒนากิจกรรมการเรียนรู้ทักษะปฏิบัติ เรื่องฟ้อนเตี้ย กลุ่มสาระการเรียนรู้ศิลปะ สำหรับนักเรียนชั้นมัธยมศึกษาปีที่ 2 มีค่าเท่ากับ 10.20 คิดเป็นร้อยละ 51.00 และคะแนนสอบหลังเรียน มีค่าเท่ากับ 17.75 คิดเป็นร้อยละ 88.75 แสดงว่า นักเรียนโดยรวมที่เรียนโดยการพัฒนากิจกรรมการเรียนรู้ทักษะปฏิบัติเรื่องฟ้อนเตี้ย มีความก้าวหน้าทางการเรียนรู้เพิ่มมากขึ้นกว่าเดิม ด้วยเหตุผลดังกล่าวจึงน่าจะเป็นปัจจัย ที่ทำให้การพัฒนากิจกรรมการเรียนรู้ทักษะปฏิบัติ เรื่องฟ้อนเตี้ย มีประสิทธิภาพสูงกว่าเกณฑ์ที่ตั้งไว้ ซึ่งสอดคล้อง กับผลการวิจัยของ พิมพิลาภรณ์ วัลคํา (2553, น. 100-103) ได้ศึกษาผลการจัดกิจกรรมการเรียนรู้ สาระนาฏศิลป์ เรื่อง เซิ้งสานกระด้ง ชั้นประถมศึกษาปีที่ 4 โรงเรียนบ้านเชียงเพ็ง ตามแนวคิดของ เดวีส์ ผลปรากฏว่า ด้านความรู้ความเข้าใจนักเรียนมีผลการจัดกิจกรรมการเรียนรู้ ด้านความรู้ความข้าใจ เรื่อง เซิ้งสานกระด้ง เพิ่มมากขึ้น โดยมีคะแนนร้อยละ 84.60 และมีคะแนน ผลสัมฤทธิ์ทาง การเรียน ร้อยละ 88.75 ด้านการสามารถปฏิบัติทักษะสาระนาฏศิลป์ เรื่อง เซิ้งสาน กระด้ง นักเรียนมีคะแนนความสามารถด้านการปฏิบัติทักษะ ท่ารําเซิ้งสานกระด้ง ดียิ่งขึ้น โดยมีคะแนนความสามารถด้านการปฏิบัติทักษะเท่ากับร้อยละ 91.67 ด้านผลการจัดกิจกรรมตามแนวคิด ของเดวีส์ ทําให้นักเรียน มีความสนใจและกระตือรือร้น ในกิจกรรมการเรียนรู้สามารถปฏิบัติตามลําดับ ขั้นตอนของทักษะได้ดีและเชื่อมโยงทักษะย่อยรวมเป็นองค์ความรู้ โดยการรวบรวมข้อมูลจากแบบ สังเกตพฤติกรรมการสอน ของครู แบบสังเกตพฤติกรรมการเรียนของนักเรียน แบบบันทึกประจําวัน แบบสัมภาษณ์นักเรียน ส่งผลให้นักเรียนมีพัฒนาการด้านทักษะปฏิบัติดีขึ้น

5.2.4 ความพึงพอใจของนักเรียนที่มีต่อกิจกรรมการเรียนรู้ทักษะปฏิบัติเรื่องฟ้อนเตี้ย กลุ่มสาระการเรียนรู้ศิลปะ สำหรับนักเรียนชั้นมัธยมศึกษาปีที่ 2 โดยรวมอยู่ในระดับมาก มีค่าเฉลี่ยเท่ากับ

(= 3.83, S.D. = 0.77) เนื่องจากการจัดกิจกรรมการเรียนรู้ มีการดำเนินการอย่างเป็นขั้นตอนที่เหมาะสมกับการสอนทักษะปฏิบัติซึ่งมี 5 ขั้นตอน คือ ขั้นสาธิตทักษะหรือการกระทำ ขั้นสาธิตและให้ผู้เรียนฝึกปฏิบัติทักษะย่อยๆ ขั้นผู้เรียนปฏิบัติทักษะย่อย ขั้นใช้เทคนิควิธีการ ขั้นให้ผู้เรียนเชื่อมโยงทักษะย่อยๆ เป็นทักษะที่สมบูรณ์ มีความสนุกสนานและสามารถนำไปใช้ในชีวิตประจำวันได้ และได้มีการสอดแทรกปลูกฝังและส่งเสริมให้นักเรียนได้เห็นคุณค่าศิลปวัฒนธรรม ภูมิปัญญาท้องถิ่น และคุณค่า ของความเป็นอีสานที่อาศัยอยู่ในประเทศไทยซึ่งสอดคล้องกับผลการวิจัยของ ปาริชาติ ตาสว่าง. (2554, น. 88-97) ได้ศึกษาผลการจัดกิจกรรมการเรียนรู้ตาม แนวคิดของ เดวีส์ กลุ่มสาระการเรียนรู้ศิลปะ (สาระนาฏศิลป์) เรื่องเซิ้งนึ่งข้าวเหนียว ชั้นมัธยมศึกษาปีที่ 4 ผลปรากฏว่า แผนการจัดกิจกรรม การเรียนรู้ตามแนวคิดของ เดวีส์ กลุ่มสาระการเรียนรู้ ศิลปะ (สาระนาฏศิลป์) เรื่อง เซิ้งนึ่งข้าวเหนียว ชั้นมัธยมศึกษาปีที่ 4 มีประสิทธิภาพเท่ากับ 83.51/81.43 สูงกว่าเกณฑ์ 80/80 ที่ตั้งไว้ ดัชนีประสิทธิผล ของแผนการจัดการเรียนรู้ตามแนวคิด ของเดวีส์ กลุ่มสาระการเรียนรู้ศิลปะ (สาระนาฏศิลป์) เรื่อง เซิ้งนึ่งข้าวเหนียว ชั้นมัธยมศึกษาปีที่ 4 มีค่าเท่ากับ 0.7023 แสดงว่าผู้เรียนมีความรู้เพิ่มขึ้น คิดเป็นร้อยละ 70.23 มีความพึงพอใจต่อการ เรียนตามแผนการเรียนรู้ เรื่อง เซิ้งนึ่งข้าวเหนียว โดยรวมและเป็นรายด้านอยู่ในระดับมาก

**5.3 ข้อเสนอแนะ**

**5.3.1 ข้อเสนอแนะในการนำไปใช้**

5.3.1.1 ครูผู้สอนควรเตรียมสื่อ เครื่องมือเครื่องใช้ในการจัดกิจกรรมการเรียนการสอน และใบงานให้พร้อม ครูต้องคอยดูแลกำชับให้นักเรียนปฏิบัติตามงานที่ได้รับมอบหมาย เพื่อให้กิจกรรม การเรียนการสอนบรรลุวัตถุประสงค์

5.3.1.2 การจัดกิจกรรมการเรียนการสอนโดยใช้ ชุดกิจกรรมการเรียนรู้ เป็นกิจกรรมการเรียน การสอนที่เน้นให้ผู้เรียนได้ฝึกปฏิบัติจริง ครูคอยดูแลแนะนำ กำกับดูแลอย่างใกล้ชิดเพื่อให้นักเรียนปฏิบัติตามได้ถูต้อง

5.3.1.3 ระยะเวลาที่ใช้ในการจัดกิจกรรมการเรียนรู้จริงอาจจะคลาดเคลื่อนจากที่วางไว้ ครูสามารถปรับเปลี่ยนช่วงเวลาได้ตามความเหมาะสม

5.3.1.4 ผู้บริหารการศึกษา ศึกษานิเทศก์ และผู้ที่มีส่วนเกี่ยวข้อง ควรให้การสนับสนุนการนำชุดกิจกรรมการเรียนรู้ ที่ผู้วิจัยสร้างขึ้นไปใช้ในในการพัฒนากิจกรรมการเรียนการสอนในสถานศึกษาให้มีประสิทธิภาพต่อไป

**5.3.2 ข้อเสนอแนะในการทำวิจัยครั้งต่อไป**

5.3.2.1 ควรมีการพัฒนาชุดกิจกรรมการเรียนรู้ในกลุ่ม สาระการเรียนรู้อื่น ๆ และระดับ ชั้นอื่น ให้หลากหลาย เกี่ยวกับการดำรงชีวิตและภูมิปัญญาท้องถิ่นอื่นๆ

5.3.2.2 ควรมีการพัฒนาชุดกิจกรรมการเรียนรู้ที่เป็นทั้งสื่อผสม ที่เป็นทั้งภาพ แสง และ เสียง ในรูปแบบของมัลติมีเดีย

5.3.2.3 ควรมีการวิจัยที่เกี่ยวกับวิถีชีวิตและภูมิปัญญาท้องถิ่นอื่นๆเพื่อจัดทำเป็นแหล่งเรียนรู้ในชุมชนที่หลากหลาย